《夏夜大雨呈若谷叔并晁叔用江子之一上人》
宋代·吕本中

中庭电光垂，四壁雨脚溜。初如单车驰，忽若万马骤。

并墙不相语，灯影照圭窦。翻思共按乐，日月不得又。

叔能糠覈肥，侄且藜藿瘦。买田嵩颍间，欲往今已后。

旦夕呼晁江，把酒且相就。更烦一上人，不语居坐右。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。